પાટીદાર અનામત આંદોલન સમિતિ દ્વારા પાટીદાર આંદોલનને ફરી વેગવંતુ બનાવવા માટે સમિતિ તરફથી સુરતમાં આગામી ઓગસ્ટ મહિનામાં પાટીદાર મેરેથોનનું આયોજન કરવામાં આવી શકે છે. આ મેરેથોનમાં 50 હજાર લોકો ઉમટે તેવી સંભાવના છે. સુરત ‘પાસ'ના કન્વિનર ધાર્મિક માલવિયાએ જણાવ્યું હતું કે, ગયા વર્ષે 17, ઓગસ્ટના રોજ સુરતમાં પાટીદારોની વિશાળ રેલી યોજાઇ હતી જેમાં એક લાખ લોકોએ એકઠા થયા હતા. પાસ દ્ધારા રેલીની એનિવર્સરી યોજવાનું પ્લાનિંગ ચાલી રહ્યું છે. જે સંદર્ભમાં પાસ દ્ધારા મેરેથોન યોજવામાં આવશે જેમાં 50 હજાર લોકો એકઠા થાય તેવી હાલ શકયતા છે.